[{"text_idx": "#000000", "text": "Valmis juhendikogu kooli toidukultuuri parandamiseks"}, {"text_idx": "#000001", "text": "Rahvusvahelises koolitoidu projektis School4Change (SF4C) valmis juhendmaterjal, mille abil saavad koolid ja kohalikud omavalitsused muuta oma la\u0308henemisviisi toidule keskkonnaso\u0303bralikumaks ja toetada tervislike toitumisharjumuste kujunemist."}, {"text_idx": "#000002", "text": "Tervislike toitumisharjumuste kujunemiseks ei tohi kooli ka\u0308sitlus toidust ja\u0308a\u0308da u\u0308ksnes so\u0308o\u0308klasse, vaid peab olema ho\u0303lmatud ka o\u0303ppekavasse ning seda rikastavatesse tegevustesse. Foto: Pavel Danilyuk/Pexels"}, {"text_idx": "#000003", "text": "Kogu kooli toidukultuur on raamistik, mis toob kokku ko\u0303ik koolitoiduga seotud osapooled ja aitab muuta toidu ka\u0308sitlust terves koolis, mitte u\u0308ksnes so\u0308o\u0308klas. Raamistiku ja\u0308rgi pole toit u\u0308ksnes tarbekaup, vaid o\u0303ppematerjali oluline sisu ja ja\u0308tkusuutlike harjumuste to\u0303ukaja. Eesma\u0308rk on ho\u0303lmata toitu ko\u0303igisse koolielu aspektidesse, sealhulgas aluspo\u0303himo\u0303tetesse, juhtimisse, o\u0303ppekavasse ja einestamise kogemusse. Kestlike toitumisharjumuste kujundamise kaasatakse o\u0303pilased, o\u0303petajad, lapsevanemad, koolid, omavalitsused ja laiem kogukond. Toidukultuuri keskmes on ja\u0308tkusuutlik ja tervislik koolitoidu hankimine."}, {"text_idx": "#000004", "text": "Projektis ka\u0308sitletakse koole kui toiduga seotud uuenduslike la\u0308henemisviiside tagantto\u0303ukajaid oma piirkonnas. Muutusi toetavad koolide o\u0303ppekavad, ringmajanduse a\u0308rimudelid, looduspo\u0303hised lahendused, piirkonnako\u0308o\u0308gid, mitme po\u0303lvkonna toidutarbimine, piirkondlik toitutootmine, koolide ja toitutootjate koosto\u0308o\u0308, toidu jagamine jne."}, {"text_idx": "#000006", "text": "osa: kogu kooli toidukultuuri la\u0308henemisviisi raamistik: WSFA muudatused ja tegevused koolides, et edendada tervist ja heaolu, sa\u0308a\u0308stvat arengut toetavat haridust, ja\u0308tkusuutlikkust ja vo\u0303rdsust.\nosa: kogu kooli toidukultuuri la\u0308henemisviisi rakendamine: WSFA rakendamiseks koolis peavad ko\u0303ik koolis ja selle u\u0308mbruses tegutsejad olema kaasatud ja vo\u0303tma vastutuse. Dokumendi teine osa illustreerib, kuidas seda saavutada, selgitab kogu kooli toiduga seotud po\u0303himo\u0303tete va\u0308ljato\u0308o\u0308tamist ja annab samm-sammult juhendi, kuidas seda teha.\nosa: kohalike ja piirkondlike omavalitsuste roll: riigid ja kohalikud omavalitsused saavad toetada WSFA rakendamist koolides juhendamise kaudu ning ho\u0303lbustades u\u0308hisprojekte ja partnerlussuhteid teiste kohalike osalejatega.\nosa: WSFA kolm taset: WSFA saab rakendada kolmel tasemel (pronks, ho\u0303be ja kuld). Koolid, kus tehakse koolitoidu ja toiduhariduse vallas suurepa\u0308rast to\u0308o\u0308d, saavad edasi liikuda ja\u0308rgmisele tasemele ja na\u0308idata oma saavutusi ka laiemalt koolide vahelises kogukonnas."}, {"text_idx": "#000008", "text": "Maailma Terviseorganisatsiooni andmetel on Euroopas umbes 20% kooliealistest lastest u\u0308lekaalulised vo\u0303i rasvunud, kusjuures paljudes riikides on nende arv to\u0303usmas. Madala sissetulekuga vo\u0303i ebasoodsas olukorras olevatest leibkondadest pa\u0308rit lapsed so\u0308o\u0308vad to\u0303ena\u0308olisemalt ebatervislikku toitu, mis omakorda suurendab ebavo\u0303rdsust. Euroopa Liidus (EL) elab 33 miljonit inimest, kes saavad endale korralikku einet lubada vaid kord kahe pa\u0308eva jooksul \u2013 see arv vo\u0303ib veelgi suureneda, kui toiduainete hinnad ja\u0308tkuvalt to\u0303usevad. Noorte tervislikku ja sa\u0308a\u0308stvasse toitumisse investeerimine vo\u0303imaldab ma\u0308rkimisva\u0308a\u0308rselt kokku hoida tulevasi rahvatervise kulutusi ning aitab kaasa noorte isiklikule ja sotsiaalsele heaolule."}]